Diari Oficial de la Generalitat Valenciana


Sumari del DOGV 6956, del 01-02-2013 (2013/967)

RESOLUCIÓ de 28 de gener de 2013, de la directora general del Secretariat del Consell i Relacions amb les Corts, per la qual es disposa la publicació del conveni específic de col∙laboració entre l'Administració General de l'Estat (Ministerí d'Economia i Competitivitat) i la Generalitat, per a l'avaluació cientificotècnica dels projectes presentats al Programa Prometeu a realitzar per l'Agència Nacional d'Avaluació i Prospectiva.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/967


Data del document
:   28-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 28 de gener de 2013, de la directora general del Secretariat del Consell i Relacions amb les Corts, per la qual es disposa la publicació del conveni específic de col∙laboració entre l'Administració General de l'Estat (Ministerí d'Economia i Competitivitat) i la Generalitat, per a l'avaluació cientificotècnica dels projectes presentats al Programa Prometeu a realitzar per l'Agència Nacional d'Avaluació i Prospectiva. [2013/967]  
L'Administració General de l'Estat (Ministerí d'Economia i Competitivitat) i la Generalitat han subscrit, després de la tramitació prèvia reglamentària, el 16 de novembre de 2012, el conveni per a l'avaluació cientificotècnica dels projectes presentats al Programa Prometeu a realitzar per l'Agència Nacional d'Avaluació i Prospectiva.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0070/2013, i que figura com a annex d'esta resolució.  
  
València, 28 de gener de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni específic de col·laboració entre l'Administració General de l'Estat (Ministeri d'Economia i Competitivitat) i la Generalitat de la Comunitat Valenciana (Conselleria d'Educació, Formació i Ocupació), per a l'avaluació cientificotècnica dels projectes presentats al programa prometeu a realitzar per l'agència nacional d'avaluació i prospectiva  
  
  
Madrid, 16 de novembre de 2012   
  
D'una part, Luis de Guindos Jurado, ministre d'Economia i Competitivitat, càrrec que exercix en virtut del nomenament efectuat pel Reial Decret 1826/2011, de 21 de desembre (BOE 307, 22.12.2011) que actua, en l'exercici de la competència atribuïda per l'article 13 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra part, Mª José Catalá Verdet, consellera d'Educació, Formació i Ocupació, nomenada per a este càrrec pel Decret 25/2011, de 30 de desembre, del president de la Generalitat, pel qual es nomenen consellers, secretari i portaveu del Consell (DOCV 6683, 02.01.2012), i en virtut del Decret 75/2011, de 24 de juny, pel qual s'establix l'estructura orgànica bàsica de la Presidència i de les conselleries de la Generalitat,   
  
Ambdós parts es reconeixen capacitat per a obligar-se i convindre i,  
  
Exposen  
Primer. Que el Ministeri d'Economia i Competitivitat, en virtut del Reial Decret 1823/2011, de 21 de desembre, pel qual es reestructuren els departaments ministerials, és el departament a què correspon la proposta i execució de la política del Govern en matèria d'investigació científica, desenrotllament tecnològic i innovació en tots els sectors.  
  
Segons el Reial Decret 345/2012, de 10 de febrer, pel que es desenrotlla l'estructura orgànica bàsica del Ministeri d'Economia i Competitivitat i es modifica el Reial Decret 1887/2011, de 30 de desembre, pel que s'establix l'estructura orgànica bàsica dels departaments ministerials, l'Agència Nacional d'Avaluació i Prospectiva (ANEP) és una unitat amb rang de Subdirecció General, dependent de la Secretaria d'Estat d'Investigació, Desenrotllament i Innovació, a través de la Secretaria General de Ciència, Tecnologia i Innovació i la Direcció General d'Investigació Científica i Tècnica, encarregada de realitzar l'avaluació cientificotècnica anterior i posterior de les Accions del Pla Nacional d'I+D+i i d'altres actuacions de política científica i tecnològica, amb objectivitat i independència, així com de contribuir a la realització dels estudis i anàlisis prospectius que en matèria d'investigació científica i desenrotllament tecnològic li siguen encomanats.  
  
L'ANEP disposa d'una base d'experts nacionals i internacionals de gran importància i prestigi que la situa com a referent i suport per a tot el Sistema de Ciència i Tecnologia.  
Este conveni s'ajusta al conveni-tipus aprovat per l'Advocat de l'Estat, amb data 12 d'abril de 2010, que seguix vigent.  
Segon. Que la Conselleria d'Educació, Formació i Ocupació és el departament de la Generalitat de la Comunitat Valenciana amb competències en matèria d'educació, universitats i ciència. A la Direcció General d'Universitat, Estudis Superiors i Ciència li correspon exercir les funcions previstes en l'article 70 de la Llei del Consell, en relació amb la proposta i execució de la política universitària i de formació superior, regulació universitària, política científica i investigació, gestió del finançament dels centres universitaris i dels recursos d'investigació, ensenyances artístiques i funcions d'avaluació i prospectiva. Per Orde 36/2011, de 23 de maig (31.05.2011), de la Conselleria d'Educació, s'han convocat diferents tipus de beques i ajudes per al foment de la investigació científica i el desenrotllament tecnològic de la Comunitat Valenciana. Entre els programes d'ajuda es troba el Programa Prometeu per a grups d'investigació d'excel·lència.  
  
Tercer. Que l'objecte del Programa Prometeu és la concessió d'ajudes per a identificar, protegir i potenciar grups d'I+D d'excel·lència a la Comunitat Valenciana i facilitar el seu finançament. Per a l'assignació dels recursos se seguix un procediment competitiu al qual concorren els grups d'investigació a través de la presentació de projectes comprensius d'una memòria cientificotècnica, currículum dels membres del grup, acreditació de l'activitat investigadora i relació de publicacions, patents i contractes del grup en els últims cinc anys. El procés de selecció consta de dos fases. En la primera fase està prevista la participació de l'Agència Nacional d'Avaluació i Prospectiva per a valorar la capacitat del grup d'investigació per a la realització de les activitats programades i la rellevància de les contribucions del grup en relació a la temàtica del projecte; la viabilitat de la proposta i l'adequació del pressupost a les activitats proposades i les necessitats presentades.  
  
Quart. Que amb l'objectiu de millorar la gestió i eficiència, i dotar d'una fonamentació objectiva el procés d'assignació de recursos, la Conselleria d'Educació, Formació i Ocupació ha posat en marxa un procés d'avaluació externa per al qual desitja comptar amb la col·laboració de l'ANEP.  
Per tot això, ambdós parts Acorden subscriure el present conveni de col·laboració, que es regirà per les següents  
  
Clàusules  
  
Primera. Objecte del conveni  
L'objecte del present conveni és la col·laboració entre el Ministeri d'Economia i Competitivitat, a través de l'ANEP i la Conselleria d'Educació, Formació i Ocupació de la Generalitat de la Comunitat Valenciana per a la realització de l'avaluació cientificotècnica dels projectes presentats a la convocatòria anual del Programa Prometeu per a grups d'investigació d'excel·lència.   
Les activitats d'avaluació es duen a terme per personal qualificat, que inclou científics, tecnòlegs i experts espanyols i estrangers de prestigi internacional, conjuntament amb el personal necessari per a les tasques administratives i de gestió.  
  
Segona. Actuacions   
1. L'ANEP dissenyarà el procés d'avaluació, incloent-hi el calendari, les fases del procés, la designació d'experts, l'elaboració d'informes d'avaluació, el resum executiu d'actuacions i l'informe final.   
  
2. L'ANEP aporta el personal qualificat científicament per a dur a terme l'avaluació cientificotècnica, segons criteris establits en l'Orde 36/2011, de 23 de maig, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, i gestiona directament els pagaments als seus avaluadors.   
3. Indicadors.  
- Nombre de sol·licituds presentades.  
- Nombre d'experts nomenats per l'ANEP per a l'elaboració dels informes.  
- Percentatge d'experts internacionals.  
- Distribució d'avaluacions per àrees ANEP.  
- Distribució de qualificacions d'avaluació per àrees ANEP.  
4. Documentació: Prèviament al començament del procés d'avaluació, la Conselleria d'Educació, Formació i Ocupació s'obliga a facilitar a l'ANEP el text de les convocatòries corresponents a les sol·licituds, incloent-hi els criteris d'avaluació, així com una taula amb les dades mínimes de les sol·licituds a avaluar (referència, nom i cognoms del sol·licitant, institució, títol del projecte, àrea de l'ANEP corresponent). La Conselleria d'Educació, Formació i Ocupació a través de la Direcció General d'Universitat, Estudis Superiors i Ciència carregarà tota la documentació de les sol·licituds en l'aplicació informàtica de l'ANEP dins del termini i la forma escaient. Així mateix, revisarà que la documentació aportada siga la correcta. El termini d'avaluació per part de l'ANEP començarà una vegada que tota la documentació estiga en la dita aplicació informàtica correctament.  
5. L'explotació de dades resultat d'esta avaluació és competència de la Direcció General d'Universitat, Estudis Superiors i Ciència de la Conselleria d'Educació, Formació i Ocupació.  
6. L'ANEP es compromet a:  
Mantindre la confidencialitat sobre la documentació facilitada per la Conselleria d'Educació, Formació i Ocupació, per al procés d'avaluació. Així mateix, sol·licitarà el mateix compromís de confidencialitat a tots els experts que tinguen accés a la documentació.  
Ser imparcial en el moment de realitzar qualsevol juí de valor necessari per a l'estudi de la informació utilitzada, evitant qualsevol tipus de risc en esta.  
No obtindre cap benefici directe de la informació confidencial de què dispose durant el procés d'avaluació.  
7. Cada una de les parts s'obliga a fer arribar a temps a l'altra part tota dificultat, de la naturalesa que siga, que trobe en el desenrotllament de l'execució de les seues actuacions en el marc del present conveni, i, en general, tota informació susceptible d'afectar la seua bona execució, a fi de permetre a l'altra part prendre les mesures que considere més apropiades.  
  
Tercera. Finançament  
1. El pressupost d'execució de les activitats que es mencionen en este conveni ascendix a 16.912 €, que correspon al pagament als avaluadors i col·laboradors temporals, així com els seus gastos de locomoció, allotjament i dietes, d'acord amb els següents criteris de quantificació:   
  
a) És d'aplicació als apartats a.1), a.2) i a.3), següents l'Orde comunicada del Ministeri d'Economia i Hisenda de 22 de setembre de 2011 per la que s'autoritza la continuïtat de les quanties màximes a percebre durant els anys 2012 i 2013 en concepte d'assistència, pels especialistes i experts dels òrgans a què es referix l'article 19 de la Llei 14/2011, de la Ciencia, la Tecnologia i la Innovació, aprovades inicialment per Resolució de la Secretaria d'Estat d'Hisenda de 29 de novembre de 2005 i actualitzades per Resolució de 16 de juny de 2008 i Resolució de 15 d'octubre de 2009 del Ministeri d'Economia i Hisenda o norma que ho substituïsca.  
a.1) Import del pagament mensual als col·laboradors temporals pel treball continuat per a l'avaluació d'esta convocatòria.  
a.2) Import de les assistències dels avaluadors a les comissions d'anàlisi.   
a.3) Import dels informes realitzats per avaluadors externs.   
b) L'import de les dietes dels avaluadors amb residència fora del lloc en què se celebra la comissió es liquidaran d'acord amb:  
b.1) L'import de la manutenció serà l'establit per al grup 2 de personal del Reial Decret 462/2002, de 30 de maig, d'indemnitzacions per raó del servici.  
b.2) L'import de l'allotjament serà l'establit per al grup 2 de personal del Reial Decret 462/2002, de 30 de maig, d'indemnitzacions per raó del servici, o el que s'establisca per al dit grup 2 per a determinades èpoques i/o ciutats del territori nacional.  
c) Els gastos de locomoció efectius dels viatges realitzats es liquidaran de conformitat amb el Reial Decret 462/2002, de 30 de maig, d'indemnitzacions per raó del servici.  
2. El pressupost mencionat en el punt anterior anirà a càrrec de la Conselleria d'Educació, Formació i Ocupació, a càrrec del seu pressupost de gastos de l'any 2012, aplicació pressupostària 50.66.68.378.75.5, i serà ingressat en el Tresor Públic, fent referència al conveni, en l'exercici 2012, en tot cas, després de la firma del conveni i prèvia recepció en la Conselleria d'Educació, Formació i Ocupació.  
  
  
Quarta. Vigència del conveni  
El present conveni de col·laboració entrarà en vigor en la data de la firma per ambdós parts i estendrà la seua vigència fins al compliment de les obligacions assumides per estes, d'acord amb allò que s'ha convingut, i en tot cas finalitzarà el 31 de desembre de 2012.  
  
Quinta. Resolució del conveni  
El present conveni s'extingirà pel compliment del seu període de vigència i, a més, per les causes següents:  
a) Per acord mutu dels firmants del conveni.  
b)Si es produïxen circumstàncies que fan impossible o innecessària la realització o continuació de les actuacions.   
c) Per incompliment de les condicions establides en el present conveni.  
Respecte de les actuacions en curs, en cas d'extinció anticipada, es liquidaran les efectivament realitzades sempre que allò que s'ha executat siga d'utilitat.   
L'incompliment de les obligacions assumides per les parts serà notificat a la part que haja incomplit, a la qual s'oferirà un termini de 15 dies naturals per a esmenar l'incompliment.  
  
Sexta. Comissió de Seguiment del conveni  
Es podrà establir una comissió de seguiment i control formada per dos representants de la Conselleria d'Educació, Formació i Ocupació, nomenats pel director general d'Universitat, Estudis Superiors i Ciència i dos representants de l'ANEP, nomenats pel director general d'Investigació i Gestió del Pla d'I+D+i, i un representant de la Delegació del Govern a la Comunitat Valenciana, tant per a la coordinació de l'avaluació cientificotècnica dels programes, la resolució de conflictes relacionats amb l'avaluació com per a garantir la correcta execució del conveni des del punt de vista administratiu.  
  
L'acord de creació determinarà a qui correspon la presidència i la secretaria de la comissió.  
Esta comissió es regirà quant a la seua constitució, funcionament i adopció d'acords per la normativa vigent en matèria d'òrgans col·legiats continguda en el capítol II del títol II de la Llei 30/1992.  
  
Sèptima. Règim jurídic i resolució de controvèrsies  
Este conveni és de caràcter administratiu, dels previstos en l'article 4.1. c) de la Llei 30/2007, de 30 d'octubre, de Contractes del Sector Públic, per la qual cosa està exclòs del seu àmbit d'aplicació i es regirà pels seus propis termes i condicions.   
Les qüestions litigioses a les quals puga donar lloc la interpretació i execució del present conveni hauran de sotmetre's al coneixement dels jutjats i tribunals de l'orde jurisdiccional contenciós administratiu, d'acord amb el que disposa la Llei 29/1998, de 13 de juliol. En tot cas, haurà de tindre's en compte el que preveu la Llei 52/1997, de 27 de novembre, d'Assistència Jurídica a l'Estat i Institucions Publiques, i al Reial Decret 997/2003, de 25 de juliol, que va aprovar el Reglament del Servici Jurídic de l'Estat.  
  
  
ANNEX I  
  
1. Els especialistes i experts dels òrgans a què es referix l'article dènou de la Llei 14/2011, d'1 de juny, de la ciència, la tecnologia i la innovació, per la realització continuada de tasques d'assessorament, elaboració, avaluació, coordinació i seguiment i de gestió i organització de reunions del Pla Nacional I+D+i i de programes nacionals, sectorials o internacionals d'I+D+i:  
Mòdul A: 488,78 €/mes  
Mòdul B: 626,75?/mes  
Mòdul C: 764,75 €/mes  
Mòdul D: 902,78 €/mes  
L'ANEP determinarà el mòdul, tenint en compte el seu temps de dedicació, l'especialització de les tasques i el seu grau de responsabilitat.  
  
2. Els especialistes i experts percebran assistències per la concurrència a reunions per avaluació d'accions, en les quanties que s'assenyalen a continuació:  
  
  
  
(1) S'aplicaran les fórmules següents:  
(A) Entre 1 i 33 actuacions avaluades: IT=((C\*(85-C))/1,37)+22  
(B) A partir de 34 actuacions avaluades IT=834 + (13,36\*C)  
(2) S'aplicaran les fórmules següents:  
(A) Entre 1 i 39 actuacions avaluades. IT ((C\*(86-C))/0,95)+33  
(B) A partir de 40 actuacions avaluades. IT=1708+(6,55\*C)  
C és la quantitat d'actuacions avaluades  
IT és l'import total a percebre per cada conjunt d'actuacions avaluades en cada convocatòria per avaluador.  
  
En prova de conformitat i només a este efecte es firma el present conveni per triplicat exemplar en el lloc i la data indicats en l'encapçalament.  
  
El ministre d'Economia i Competitivitat: Luis de Guindos Jurado.  
  
La consellera d'Educació, Formació i Ocupació: Mª José Catalá Verdet.